2002/3/EY: Komission päätös, tehty 28 päivänä joulukuuta 2001, kolmansia maita, joista jäsenvaltiot sallivat lampaiden ja vuohien tuonnin, koskevan luettelon muuttamisesta tehdyn päätöksen 97/232/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 4650)



Virallinen lehti nro L 002 , 04/01/2002 s. 0017 - 0018



Komission päätös, tehty 28 päivänä joulukuuta 2001, kolmansia maita, joista jäsenvaltiot sallivat lampaiden ja vuohien tuonnin, koskevan luettelon muuttamisesta tehdyn päätöksen 97/232/EY muuttamisesta (tiedoksiannettu numerolla K(2001) 4650) (ETA:n kannalta merkityksellinen teksti) (2002/3/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 3 artiklan 1 kohdan ja 8 artiklan, sekä katsoo seuraavaa: (1) Neuvoston direktiivissä 91/68/ETY(3), sellaisena kuin se on viimeksi muutettuna komission päätöksellä 2001/10/EY(4), vahvistetaan eläinten terveyttä koskevat vaatimukset yhteisön sisäisessä lampaiden ja vuohien kaupassa. (2) Komission päätöksessä 97/232/EY(5), sellaisena kuin se on viimeksi muutettuna päätöksellä 2001/600/EY(6), laaditaan luettelot kolmansista maista, joista jäsenvaltiot sallivat lampaiden ja vuohien tuonnin. (3) Luomistauti (Brucella melitensis) on ollut ilmoitettava tauti Romaniassa vähintään viiden vuoden ajan, eikä siellä ole virallisesti todettu yhtään tautitapausta vähintään viiteen vuoteen. Rokottaminen on ollut kielletty vähintään kolmen vuoden ajan. Kyseinen maa täyttää näin ollen direktiivin 91/68/ETY liitteessä A olevan 1 luvun II osan 1 kohdan b alakohdan edellytykset. (4) Komission heinäkuussa 2001 tekemän tarkastuskäynnin perusteella näyttää siltä, että Romanian eläinlääkintäviranomaisten toteuttama valvonta ja eläinten terveystilanne ovat luomistaudin osalta tyydyttäviä. (5) Romania sitoutuu lisäksi noudattamaan neuvoston direktiivin 91/68/ETY liitteessä A olevan 1 luvun II osan 2 kohdan säännöksiä, ja Romaniassa sijaitseville tiloille tuotavien lampaiden ja vuohien on näin ollen täytettävä direktiivin 91/68/ETY liitteessä A olevan 1 luvun I osan D kohdan vaatimukset. (6) Romania täyttää täten virallisesti luomistaudista vapaan aseman edellytykset, ja päätös 97/232/EY on muutettava vastaavasti. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/232/EY liitteessä oleva "5 OSA" tämän päätöksen liitteellä. 2 artikla Tätä päätöstä sovelletaan 1 päivästä tammikuuta 2002. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä joulukuuta 2001. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. (3) EYVL L 46, 19.2.1991, s. 19. (4) EYVL L 147, 31.5.2001, s. 41. (5) EYVL L 93, 8.4.1997, s. 43. (6) EYVL L 210, 3.8.2001, s. 51. LIITE "5 OSA Kolmannet maat tai kolmansien maiden osat, jotka täyttävät virallisesti luomistaudista vapaan aseman edellytykset Tsekin tasavalta Grönlanti Romania Slovakian tasavalta"